Vuhinal töötajate arvu kasvatav Pipedrive tähistas ümmargust numbrit
Pipedrive'i 900 töötaja tähise tähistamine Tartu kontoris.
Foto: Pipedrive
Pisut enam kui aasta tagasi ükssarviku staatusesse tõusnud Pipedrive jätkab kasvamist. Tänase seisuga töötab firmas 900 inimest, kõige värskem meeskonnaliige liitus ettevõtte finantstiimiga ja asus tööle ettevõtte Lissaboni kontoris.
Pipedrive’i personalijuhi Oksana Võsa sõnul on globaalne pandeemia mõjutanud nii värbamispraktikaid kui ka seda, kuidas inimesed tööd üldse mõtestavad. “Tehnoloogiasektoris oli värbamine paras väljakutse juba enne pandeemia algust, kuid konkurents tööjõu nimel on tänaseks tegelikult veelgi hoogustunud," kirjeldas Võsa.